După moartea polițistului Cosmin Gigina, aflat în coloana oficială a vicepremierului Gabriel Oprea, Europa FM a aflat că și Patriarhul Bisericii Ortodoxe, Daniel, beneficiază de antemergător din partea Poliției Rutiere.

Asta în ciuda faptului că potrivit legilor în vigoare, se însoţesc cu echipaje ale Poliţiei Rutiere doar președintele, premierul, președintele Senatului și Camerei Deputaților sau omologii lor străini, miniștri aflați în situații de urgență și foști președinți.

Patriarhia admite că Poliția Rutieră îi deschide drumul atât Patriarhului cât și altor fețe bisericești.

Anca Grădinaru l-a întrebat pe părintele Costel Stoica, purtătorul de cuvânt al BOR, care este baza legală pentru folosirea Poliției Rutiere de către șeful Bisericii.

EMBED CODE Copiază codul de mai jos pentru a adăuga acest clip audio pe site-ul tău.

Solicitați de Europa FM, reprezentanții Poliției Capitalei au admis că Poliția Rutieră îi deschide drumul Patriarhului însă, până acum, au refuzat să dea detalii.

În schimb, vicepreședintele Sindicatului Național al Polițiștilor, Dumitru Coarnă, declară la Europa FM că legal, Patriarhul Daniel nu are dreptul la mașină de Poliție.

EMBED CODE Copiază codul de mai jos pentru a adăuga acest clip audio pe site-ul tău.

O înregistrare video postată recent pe internet de un șofer arată cum o mașină a Poliției Rutiere cu sirenele și girofarul în funcțiune oprește traficul într-o intersecție din zona Pieței Alba Iulia din București pentru a deschide calea unui mirobuz gri cu numărul B 104 BOR.

În timp ce mașina Poliției Rutiere și microbuzul gri trec, toate celelalte mașini așteaptă la semafor.

EMBED CODE Copiază codul de mai jos pentru a adăuga acest clip audio pe site-ul tău.

Inițial, purtătorul de cuvânt al Bisericii Ortodoxe Române, părintele Costel Stoica, a recunoscut că mașina ar aparține Patriarhiei precizând că ea a fost folosită pentru a aduce de curând o delegație bisericească de la aeroport.

Ulterior, preotul a revenit precizând că mașina nu ar aparține de fapt Bisericii.

EMBED CODE Copiază codul de mai jos pentru a adăuga acest clip audio pe site-ul tău.

UPDATE (ora 17.00)

După încă o serie de verificări, purtătorul de cuvânt al Bisericii Ortodoxe Române, părintele Costel Stoica, a făcut o nouă precizare, confirmând că, într-adevăr, microbuzul filmat în timp ce se deplasează cu antemergător al Poliției aparține Patriarhiei.